Կառլ Քլինթոն Վան Դորեն

**Կառլ Քլինթոն Վան Դորեն** (, ), ամերիկացի քննադատ և Պուլիցերյան մրցանակի դափնեկիր։

Նա քննադատ և ուսուցիչ Մարկ Վան Դորենի եղբայրն էր և Չարլզ Վան Դորենի հորեղբայրը։

1939 թվականին Վան Դորենը «Բենջամին Ֆրանկլին» աշխատության համար Կենսագրության կամ ինքնակենսագրության Պուլիցերյան մրցանակ է ստացել։

## Կենսագրություն
Կ.Ք. Վան Դորենը ծնվել է Հոուփ գյուղում, Վերմիլիոն շրջան, Իլինոյս նահանգ, 1885 թվականի սեպտեմբերի 10-ին բժշկի ընտանիքում և մեծացել է ընտանեկան ֆերմայում։ 1907 թվականին ստացել է արվեստի բակալվարի աստիճան Ուրբանա-Շամպեյնի Իլինոյսի համալսարանում և դասավանդել է այդտեղ մինչև 1930 թվականը։ Վան Դորենը համաշխարհային ֆեդերալիստ էր և մի անգամ նա ասել է. «ակնհայտ է, որ համաշխարհային կառավարության ճանապարհին ընկած ոչ մի դժվարությունն չի կարող համեմատվել աշխարհի վտանգվածությանը առանց դրա»։ 1939 թվականին ստացել է  Կենսագրության կամ ինքնակենսագրության Պուլիցերյան մրցանակ «Բենջամին Ֆրանկլին» աշխատության համար։

Վան Դորենի 1921 թվականին հրապարակված *The American Novel* հետազոտությունը սովորաբար դիտարկվում է որպես Հերման Մելվիլին որպես գրականության առաջնակարգ վարպետի քննադատողական կարգավիճակի վերականգնման գործի մեջ կատարած ներդրում։ 1920-1922 թվականներին Վան Դորենը *[[The Nation]]* շաբաթաթերթի գրքերի բաժնի խմբագիրն էր։

1912-1935 թվականներին Վան Դորենը ամուսնացած էր *[[New York Herald Tribune]]* թերթի խմբագիր Իրիտա Բրեդֆորդի հետ, իսկ 1939-1945 թվականներին՝ Ջեյն Ռայթ Գորմանի հետ։

Վան Դորենը սերտորեն աշխատում էր Հովարդ Հենրի Փեքհամի հետ նրա «Ամերիկյան հեղափոխության գաղտնի պատմությունը» (1941) աշխատության վրա, որը հետագայում արժանացել է Պուլիցերյան մրցանակի, ինչպես նաև Վան Դորենն աշխատանք է կատարել Քլինթոնյան փաստաթղթերի (Clinton Papers) հետ, որոնք առաջին անգամ վկայել են Բենեդիկտ Առնոլդի դավաճանության փաստը։

Վան Դորենը մահացել է 1950 թվականի հուլիսի 18-ին՝ Թորրինգտոնում, Կոնեկտիկուտ։

## Հիշատակ
Ուրբանա-Շամպեյնի Իլինոյսի համալսարանի ուսանողական հանրակացարանը անվանակոչված է Կառլ Քլինթոն Վան Դորենի հիշատակին։

## Publications
* ''The American Novel'' (1921 & 1940 expanded)
* ''The Secret History of the American Revolution'' (1941)
*  ''Mutiny in January. The Story of a Crisis in the Continental Army now for the first time fully told from many hitherto unknown or neglected sources both American and British." New York: The Viking Press, 1943.
* ''Why I Am an Unbeliever'' (1926)
* *American and British Literature Since 1890* (1925), համահեղինակությամբ՝ Մարկ Վան Դորենի հետ
* ''Benjamin Franklin'' (1938), 1939 թվականի Կենսագրության կամ ինքնակենսագրության Պուլիցերյան մրցանակ հաղթող ISBN 978-0517625323
* Jane Mecom: the Favorite Sister of Benjamin Franklin (1950) ISBN 978-0670405633
* ''The Great Rehearsal'' (1948) ISBN 978-0809436194

## Ծանոթագրություններ

Կատեգորիա:Հոլանդական ծագումով ամերիկացիներ
Կատեգորիա:Կոլումբիայի համալսարանի շրջանավարտներ
Կատեգորիա:Կենսագրության կամ ինքնակենսագրության Պուլիցերյան մրցանակի դափնեկիրներ
Կատեգորիա:Համաշխարհային ֆեդերալիստներ
Կառլ Քլինթոն Վան Դորեն
Կատեգորիա:Ուրբանա-Շամպեյնի Իլինոյսի համալսարանի շրջանավարտներ
Կատեգորիա:Ամերիկացի քննադատներ
Կատեգորիա:Ամերիկացի կենսագիրներ
Կատեգորիա:Կոլումբիայի համալսարանի դասախոսներ
Կատեգորիա:Ամերիկացի լրագրողներ
Կատեգորիա:Պուլիցերյան մրցանակակիրներ
Կատեգորիա:Ամերիկյան փիլիսոփայական ընկերության անդամներ